Agenția Standard & Poor’s e de părere că pensiile pot crește cu cel mult 10% în toamnă. Guvernul a promis majorări cu 40 de procente.
Agenţia de rating Standard & Poor’s crede că pensionarii români vor primi din toamnă pensii mai mari cu 10% şi nu cu 40%. S&P precizează că majorarea pensiilor cu 10% va adăuga 1% din PIB la deficitul bugetar în 2021. Analiştii consideră că procentul de 10% avansat de S&P este unul realist.
Peste cinci milioane de pensionari români ar putea să primească, de la 1 septembrie, o creştere a pensiilor de doar 10%, potrivit agenţiei de rating Standard & Poor’s. Deşi legislaţia le promitea oamenilor pensii mai mari cu 40%, coronavirusul şi agenţiile de rating dau peste cap promisiunile politicienilor, chiar în an electoral. S&P spune că majorarea pensiilor din sectorul public ar avea un impac semnificativ asupra finanţelor publice."Pensiile vor creşte cu aproximativ 10%. Asta va adăuga 1% din PIB la deficitul bugetar în 2021", arată raportul S&P.Adrian Benţa, consultant fiscal: Decizia agenţiei S&P a pornit de la prezumţii care sunt de bun-simţ: o creştere a pensiilor cu un procent de 10% care să nu arunce în aer finanţele publice din România.Aurelian Dochia, analist economic: Toate cifrele care sunt avansate mi se pare că sunt realiste. Începem să ne apropiem de nişte orizonturi mai realiste şi în ceea ce priveşte creşterile pensiilor.